Nuket

| Nuket |
| --- | --- |

 Nuket 2024
Tiedot
Toiminnassa:  1986–
Tyylilaji:  suomirock punkrock
Kotipaikka:  Tampere
Laulukieli:  suomi
Jäsenet:  Rike Jokela, kitara   Daffy Terävä, kitara   Jaska Ahonen, rummut   Vuokko Vuorinen, basso   Junnu Kinnunen, keyboards  
Entiset jäsenet:  Make Saari, basso (1986–1988)  Perry [Kari Vilenius], kitara (1986–1987)  Ari Toikka, rummut (1987–1989)  Kari ”Lacu” Lahtinen, rummut (1990–1995)  Janne Jyrkänkoski, kitara (1987–1989)  Timpa Laine, basso (1988–2019)  Kalle Hyötynen, laulu (1986–2024) 
Levy-yhtiö:  Propaganda records, 1986-   Fazer Finnlevy   Flamingo  
Aiheesta muualla
www.propaganda.fi
Infobox OKNimi-testi OK: 
Nuket on vuonna 1986 perustettu tamperelainen post-punk-henkinen rockyhtye. Nuket on jatkoa vuotta aikaisemmin perustetulle Pyhät Nuket -yhtyeelle sen jälkeen kun yhtye vaihtoi laulusolistia ja lyhensi nimensä. Alkuperäinen laulaja Vivian alias Lazze, alias Lateri, poistui yhtyeestä ja Calle Hyötynen tuli hänen tilalleen. Samalla yhtyeestä lähti basisti Miki Wuolle ja kosketinsoittaja Make Saari siirtyi basistiksi. Entinen Riistetyt-yhtyeen kitaristi Perry Wilenius liittyi myös yhtyeeseen. Vanhoista jäsenistä Make Saaren lisäksi yhtyeeseen jäivät kitaristi ja yhtyeen pääasiallinen kappaleiden kirjoittaja Rike Jokela sekä rumpali Jaska Ahonen. Molemmat muusikot soittivat aikaisemmin myös Riistetyissä, Jokela sitä ennen Bastardsissa ja Ahonen Kaaoksessa. Nykyisin sekä Rike että Jaska soittavat yhdessä myös paluun tehneessä Bastards -yhtyeessä
Make ja Perry jättivät Nuket ja tilalle tulivat Timpa Laine bassoon ja Janne Jyrkänkoski toiseen kitaraan. Jaskan jälkeen rumpaleina nähtiin vielä Ari Toikka ja Lacu Lahtinen sekä Jannen jälkeen kitarassa Daffy Terävä.lähde?
Colme Cowboyta -yhtyeen albumilla Kuuden tähden hotelli soittaa miltei koko Nuket-yhtyeen kokoonpano Rike Jokelaa lukuun ottamatta. 1980-luvun jälkeen Nuket on tehnyt muutaman keikan pitkäaikaisimmalla kokoonpanollaan: Calle, Rike, Daffy, Timpa ja Jaska.lähde?
Yhtyeen neljäs albumi On maantiellä mittaa jäi viimeiseksi yli 35 vuoden ajaksi. Sen jälkeen on ilmestynyt muutamia koosteita studion ylijäämämateriaaleista sekä jo 1980-luvun lopulla kesken jäänyt Tähtisumua-levy, josta löytyy myös television Rockstopissa esitetty ”Mary-Rosvon Blues”. Yhtyeen viimeinen kappale ”Kissat” on peräisin 1990-luvulta. Sitä ei ole levytetty.lähde?
Vuosina 2018–2019 Nuket teki muutaman keikan. 2023 Nuket levytti uuden biisin ”Elämä kostaa”, jonka Rike Jokela ja Jouni Hynynen (Kotiteollisuus) kirjoittivat yhdessä; Hynynen sanoitti Jokelan sävellyksen. Yhtye pyysi Hynystä myös feattaamaan biisiin. ”Elämä kostaa” julkaistiin vanhaan tapaan Propaganda recordsin kautta. Kappaleen tuotti Juri Seppä ja bassoa levyllä soittaa Tuomas Wäinölä. Kannet ovat Juho Juntusen käsialaa. Single on julkaistu digitaalisesti kaikilla alustoilla.
Vuonna 2024 Nuket teki jälleen muutamia keikkoja ympäri Suomea. Basistin rooliin pestattiin myös Bastardsissa vaikuttava Sami ”Vuokko” Vuorinen ja keyboardien taakse asettui jälleen Junnu Kinnunen, josta käytännössä tulikin Nukkien kuudes jäsen. Ensimmäinen loppuunmyyty keikka Tampereen Tullikamarin Klubilla taltioitiin, minkä päälle rakennettiin uusi albumi Greatest Hits Live. Levy julkaistiin sekä cd:nä että digitaalisena vuoden 2024 lopulla toisen Tampereen keikan yhteydessä G Livelabissa. Propaganda Records oli jälleen julkaisijana, kuin myös Juri Seppä tuottajana. Äänityksestä vastasi legendaarinen tamperelainen miksaaja Peve Hämäläinen. Kyseinen keikka oli myös bändin laulajan Kallen jäähyväiskeikka. Nuket jäi samassa yhteydessä tauolle pohtimaan, millä kokoonpanolla astuu seuraavaksi esiin. Suunnitelmissa on julkaista seuraava sinkku jo vuonna 2025. Tarina jatkuu.